पाएं अपने शहर की ताज़ा ख़बरें और फ्री ई-पेपरडाउनलोड करें
पेपर रोल व केमिकल जरीकेन के बीच कट्टे रखकर डोडा चूरा तस्करी करके ले जाते पिपलिया तिराहे के पास शनिवार सुबह एक ट्रक को पकड़ा है। उसमें से 176 किलो डोडा चूरा बरामद किया है। जिसकी कीमत करीब 7 लाख रुपए बताई है। तस्करी करते दो जनों को गिरफ्तार किया है, जिन्हें रविवार को कोर्ट में पेश कर रिमांड मांगा जाएगा।थानाधिकारी महावीर सिंह ने बताया की अवैध मादक की तस्करी की रोकथाम के लिए चलाए जा रहे अभियान में भवानीमंडी थाना पुलिस ने सुकेत जुल्मी रोड़ तिराहे पर स्थित पिपलिया गांव में नाकाबंदी कर रखी थी। इस दौरान ट्रक नंबर एचआर 67 ए 9568 को रोककर तलाशी ली गई। तलाशी के दौरान ट्रक के अंदर रखे पेपर रोल व केमिकल की जरीकेन के बीच में रखे कट्टों में अवैध मादक पदार्थ अफीम डोडा चूरा मिला।
जिसे बरामद कर तोल किया तो 176 किलोग्राम निकला। इस पर हरियाणा राज्य के करनाल जिला जलमाना निवासी सुरजीतसिंह(26) पुत्र कबीर सिंह जट सिख एवं पानीपत पुलिस थाना क्षेत्र के असंद रोड निवासी जगवीरसिंह (36) पुत्र करण सिंह जाट को गिरफ्तार कर लिया। प्रारंभिक पूछताछ में आरोपियों ने बताया कि इंदौर से ट्रक में सामान लेकर पानीपत जा रहे थे। अनुसंधान के दौरान पता लगाने के प्रयास किए जाएंगे कि इन तस्करों ने डोडा चूरा कहां से खरीदा है। उनके खिलाफ एनडीपीएस एक्ट में मामला दर्ज कर ट्रक बरामद कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn